|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2024.gada 31.oktobrī** | **Nr. GND/2024/ \_\_\_\_**  **(protokols Nr.\_\_\_\_\_\_\_\_)** |
|  |  |

**Par projekta “Ēku siltumapgādes vieda vadība” pieteikuma iesniegšanas atbalstīšanu un projekta līdzfinansējuma nodrošināšanu**

Gulbenes novada pašvaldība 2024.gada 8.jūlijā saņēmusi Centrālās finanšu un līgumu aģentūras 2024.gada 8.jūlija (Gulbenes novada pašvaldībā reģistrēts ar Nr. GND/17.2/24/2340-C) uzaicinājumu sagatavot un iesniegt Eiropas Reģionālā fonda (ERAF) projekta iesniegumu “Ēku siltumapgādes vieda vadība”.

2023. gada 30. jūnijā stājās spēkā Ministru kabineta 2023. gada 27. jūnija noteikumi Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” īstenošanas noteikumi”. Pasākuma mērķis ir veicināt viedo pašvaldību attīstību, ieviešot viedus risinājumus pašvaldību autonomo funkciju un no tām izrietošu pārvaldes uzdevumu izpildes nodrošināšanā.

Projekts iekļauts Vidzemes plānošanas reģiona Attīstības programmā 2022.-2027. gadam kā reģionālas nozīmes projekts atbilstoši prioritātei E1: Industriju pārveide, rīcības virzienam (RV 2) Industrijas, zinātnes un izglītības sadarbība. Projekts iekļauts Gulbenes novada attīstības programmas 2018.-2024. gadam Investīciju plānā 2022.-2024.gadam Ilgtermiņa prioritātes IP2. “Ilgtspējīga ekonomika un uzņēmējdarbību atbalstoša vide (RVE)” ar uzdevuma numuru Nr. UE3.2.3.

Projekta “Ēku siltumapgādes vieda vadība” mērķis ir radīt viedu ēku vadības sistēmu, kas uzkrāj datus, spēj tos analizēt un vadīt ēkā vienlaicīgi dažādas iekštelpu temperatūras pēc darbinieku un apmeklētāju telpu lietošanas paradumiem, kā arī energoresursu izmaksām, tādejādi sasniedzot vismaz 10% siltumenerģijas ietaupījumu (MWh). Galvenās projekta aktivitātes: viedas ēku vadības sistēmas izveide, platformas izveide, ēku aprīkošana viedās vadīšanas sistēmas ieviešanai, projekta vadības nodrošināšana. Projektā iekļautas kopumā 9 Vidzeme pašvaldības, Gulbenes novada pašvaldība ir projekta iesniedzējs (vadošais partneris).

Projekta ideja ir izskatīta Latvijas Zinātnes padomē, kura sniegusi apliecinājumu, ka projektā iekļautais tehnoloģiskais risinājums tiek vērtēts kā Latvijas mēroga inovācija. Projekta īstenošanas laiks ir līdz 2029. gada beigām.

Projekta kopējais attiecināmais finansējums ir līdz 2436000,00 EUR (divi miljoni četri simti trīsdesmit seši tūkstoši *euro* nulle centi), tai skaitā ERAF finansējums 2070600,00 EUR (divi miljoni septiņdesmit tūkstoši seši simti *euro* nulle centi), pašvaldību līdzfinansējums 365400,00 (trīs simti sešdesmit pieci tūkstoši četri simti *euro* nulle centi).

Gulbenes novada pašvaldības projekta attiecināmo izmaksu daļa ir 566515,12 EUR (pieci simti sešdesmit seši tūkstoši pieci simti piecpadsmit *euro* divpadsmitcenti), no tām 481537,85 EUR (četri simti astoņdesmit viens tūkstotis pieci simti trīsdesmit septiņi *euro* astoņdesmit pieci centi) ERAF finansējums un 84977,27 EUR (astoņdesmit četri tūkstoši deviņi simti septiņdesmit septiņi *euro* deviņdesmit septiņi centi) pašvaldības līdzfinansējums. Gulbenes novada pašvaldība kā projekta īstenotājs nodrošina visa projekta vadību, iekļaujot projekta izmaksās iesaistītā personāla izmaksas. Pēc projekta visu iepirkumu procedūru pabeigšanas projekta finansējuma summas var tikt precizētas.

Pamatojoties uz Pašvaldību likuma 10. panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, kā arī Ministru kabineta 2023. gada 27. jūnija noteikumiem Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” īstenošanas noteikumi”, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. ATBALSTĪT Eiropas Savienības kohēzijas politikas programmas 2021.–2027. gadam 5.1.1.4. pasākuma “Viedās pašvaldības” projekta pieteikuma “Ēku siltumapgādes vieda vadība” izstrādi un iesniegšanu ierobežotās projektu iesniegumu atlases konkursā.

2. Projekta apstiprināšanas gadījumā NODROŠINĀT projekta realizācijai nepieciešamo līdzfinansējumu līdz 84977,27 EUR (astoņdesmit četri tūkstoši deviņi simti septiņdesmit septiņi euro divdesmit septiņi centi) Gulbenes novada pašvaldības 2025. - 2029.gada budžetos un ņemot aizņēmumu Valsts kasē.

3. Par projekta “Ēku siltumapgādes vieda vadība” iesniegšanu atbildīgais ir Gulbenes novada Centrālās pārvaldes Attīstības un iepirkumu nodaļas vadītājs.

4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis